Fl-ewwel sitt xhur ta' din is-sena żdiedet l-ispiża rikurrenti tal-Gvern. Meta mqabbel ma' Jannar u Ġunju tas-sena l-oħra, l-ispiża żdiedet bi ftit aktar minn mitejn tmienja u għoxrin miljun ewro. Fost l-oħrajn kien hemm żieda qawwija fin-nefqa soċjali tal-Gvern, fejn fost oħrajn kien hemm kważi erbatax-il miljun ewro f'benefiċċji marbuta mal-COVID-19. Fl-isfond ta' dan fil-kaxxa ta' Malta ġie rreġistrat defiċit ta' kważi disa' mitt miljun ewro.